Document ID: 32004R0738

Komisijas Regula (EK) Nr. 738/2004
(2004. gada 21. aprīlis),
ar ko papildina pielikumu Regulai (EK) Nr. 2400/96 par dažu nosaukumu ierakstīšanu "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā" (Peras de Rincón de Soto un Brioche vendéenne)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību [1], un jo īpaši tās 6. panta 3. un 4. punktu,
tā kā:
(1) Saskaņā ar Regulas (EEK) Nr. 2081/92 5. pantu Spānija nosūtījusi Komisijai iesniegumu, lai reģistrētu nosaukumu "Peras de Rincón de Soto" kā cilmes vietas nosaukumu, un Francija nosūtījusi Komisijai iesniegumu, lai reģistrētu nosaukumu "Brioche vendéenne" kā ģeogrāfiskās izcelsmes norādi.
(2) Saskaņā ar minētās regulas 6. panta 1. punktu konstatēts, ka iesniegumi atbilst visām minētajā regulā noteiktajām prasībām un jo īpaši tas, ka iesniegumos iekļauta visa informācija, kas vajadzīga saskaņā ar regulas 4. pantu.
(3) Komisija pēc šīs regulas pielikumā uzskaitīto nosaukumu publicēšanas Eiropas Savienības Oficiālajā Vēstnesī [2] nav saņēmusi iebildumus Regulas (EEK) Nr. 2081/92 7. panta nozīmē.
(4) Nosaukumi tāpēc ir iekļaujami "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā" un aizsargājami Kopienā kā aizsargāts cilmes vietas nosaukums un aizsargāta ģeogrāfiskā norāde.
(5) Šīs regulas pielikums papildina Komisijas Regulas (EK) Nr. 2400/96 [3] pielikumu,
IR PIEŅĒMUSI ŠO REGULU.
1. pants
Nosaukumus šīs regulas pielikumā ar šo iekļauj Regulas (EK) Nr. 2400/96 pielikumā un ieraksta kā aizsargātu cilmes vietas nosaukumu (ACN) un aizsargātu ģeogrāfisku norādi (AĢN) "Aizsargāto cilmes vietas nosaukumu un ģeogrāfiskās izcelsmes norāžu reģistrā", kas paredzēts Regulas (EEK) Nr. 2081/92 6. panta 3. punktā.
2. pants
Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 21. aprīlī

Labels: 3
18
17
6